CELEX: 32005R0006
Language: et
Date: 2005-01-04 00:00:00
Title: Komisjoni määrus (EÜ) nr 6/2005, 4. jaanuar 2005, millega parandatakse määrusi (EÜ) nr 46/2003 ja (EÜ) nr 47/2003 samas müügipakendis olevate eri tüüpi värske puu- ja köögivilja segude osas

5.1.2005   
            
            
               ET
            
            
               Euroopa Liidu Teataja
            
            
               L 2/3
            
         
      KOMISJONI MÄÄRUS (EÜ) nr 6/2005,
   4. jaanuar 2005,
   millega parandatakse määrusi (EÜ) nr 46/2003 ja (EÜ) nr 47/2003 samas müügipakendis olevate eri tüüpi värske puu- ja köögivilja segude osas
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, (1) eriti selle artikli 2 lõiget 2,
   ning arvestades järgmist:
   
               (1)
            
            
               Komisjoni 10. jaanuari 2003. aasta määrus (EÜ) nr 48/2003, millega kehtestatakse samas müügipakendis olevate eri tüüpi värske puu- ja köögivilja segudele kohaldatavad eeskirjad, (2) kehtib müügipakenditele netomassiga kuni kolm kilogrammi.
            
         
               (2)
            
            
               Ilmnenud on viga komisjoni 10. jaanuari 2003. aasta määruses (EÜ) nr 46/2003, millega muudetakse värske puu- ja köögivilja turustusnorme samas müügipakendis olevate eri tüüpi värske puu- ja köögivilja segude osas, (3) ning komisjoni 10. jaanuari 2003. aasta määruses (EÜ) nr 47/2003, millega muudetakse nõukogu määruse (EÜ) nr 2200/96 I lisa, sest neis sätestatakse, et tooted, mille puhul kehtivad värske puu-ja köögivilja turustusnormid võivad olla kombineeritud müügipakendis netomassiga alla kolme kilogrammi.
            
         
               (3)
            
            
               Seega on vaja muuta määrusi (EÜ) nr 46/2003 ja (EÜ) nr 47/2003, et antud sättes käsitletud müügipakendite netomass tohiks olla kolm kilo.
            
         
               (4)
            
            
               Käesoleva määrusega ettenähtud meetmed on kooskõlas värske puu- ja köögivilja turu korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 46/2003 artiklis 1 on sõnad “netomassiga alla kolme kilogrammi” asendatud sõnadega “netomassiga kuni kolm kilogrammi”.
   Artikkel 2
   Määruse (EÜ) nr 47/2003 artiklis 1 on sõnad “netomassiga alla kolme kilogrammi” asendatud sõnadega “netomassiga kuni kolm kilogrammi”.
   Artikkel 3
   Käesolev määrus jõustub selle Euroopa Liidu Teatajas avaldamise päevale järgneval päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. jaanuar 2005
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 297, 21.11.1996, lk 1. Määrust on viimati muudetud komisjoni määrusega (EÜ) nr 47/2003 (EÜT L 7, 11.1.2003, lk 64).
   
      (2)  EÜT L 7, 11.1.2003, lk 65.
   
      (3)  EÜT L 7, 11.1.2003, lk 61.